
Selam alejkum,


Hteo bih da znam, da li treba za vencanje serijatski imati novca i dati zeni u dzamiji? Posto ja bas i nemam toliko novca.


* 
* 
* 
* 
* 
* 
* 

 
Da li treba za venčani dar, mehr imati novac kod sebe i dati ženi pri vjenčanju u džamiji?

Mehr se daje ženi na ***[ime](https://pitajucene.com/search/ime/questions/ "Pretraži pitanja o imenima")*** dozvole spolnog i drugog vida naslađivanja. Davanje mehra je ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***. Propisan je riječima Uzvišenog Allaha: **“I draga srca ženama vjenčane darove njihove podajte!”** (En-Nisa, 4) ***[Poslanik](https://pitajucene.com/search/poslanik/questions/ "Pretraži pitanja o poslanicima")*** s.a.v.s. je u hadisu rekao jednoj ženi: *“Potraži nešto (za mehr), pa makar to bio i željezni prsten!”* (Buhari i Muslim) Islamski pravnici smatraju da nije dozvoljeno imati intimni odnos prije nego se odredi visina mehra, svejedno bio on isplaćen odmah ili ostao dugom. (Istizkar, 16/67) Mehr se može dati odmah pri sklapanju braka, a može se ostaviti za kasnije, a može se dio dati odmah, a dio ostaviti za kasnije. ***[Mustehab](https://pitajucene.com/search/Mustehab/answers/ "Pretraži odgovore za Mustehab")*** je ženi dati dio mehra prije svadbe (đerdeka), jer Ebu Davud i Nesai bilježe da je Allahov Poslanik s.a.v.s. naredio Aliji r.a. da Fatimi r.a. dā bar nešto prije svadbe, pa mu je odgovorio: *‘Nemam ništa’* – na što ga je upitao: *‘A gdje ti je oklop?’* – pa joj je dao svoj oklop.


Mehr postaje dug prilikom zaključivanja braka, a postaje obaveznim nakon đerdeka (validnog osamljivanja). Sunnet je navesti i visinu mehra koju je on dužan isplatiti.


**Hfz. Mr. Senaid Zajimovic**


preuzeto sa <http://www.n-um.com>


